湖北

湖北喺中國中部偏東，家下係中華人民共和國一省，叫湖北省。佢喺中國嘅中部，長江中下游，因為喺洞庭湖北，所以叫湖北。境內有好多湖，畀人叫千湖之省。湖北簡稱鄂，係楚文化嘅發源地。

地理 
湖北位於長江中游、洞庭湖嘅北面。北面係河南，東面係安徽，東南面係江西，南面係湖南，西面係重慶，西北面係陝西。湖北人稱「九省通衢」，即係話佢地理位置喺正中間，交通便利。佢到四川、上海、北京、廣州、西安嘅距離差唔多，都喺一千公里左右，歷來係水陸交通要地。

湖北嘅地勢西高東低，西面嘅大巴山、神農架係華中最高峯。尤其神農架大山大嶺、山高林密，有傳聞話嗰度有野人出沒。武漢係「三大火爐」之一，夏天時又熱又焗，全國聞名。湖北西部就係三峽大壩嘅所在。

史 
湖北省嘅首府係武漢，由漢口、武昌、漢陽三笪地方合埋，長江同埋支流漢江隔開三笪地方。中華民國喺1911年10月10號喺武漢成立。

旅行地 
湖北境內嘅有：黃鶴樓、東湖、武當山、神農架、長江三峽、荊州古城。

中國政區